༄༅།།ཉེ་ཆར་ཕྱི་ཟླ་༦པའི་ཚེས་༢༩ཉིན་བོད་ཀྱི་བང་ཆེན་གསར་ཤོག་ཏུ་༧ས་སྐྱོང་མི་ཕམ་རིན་པོ་ཆེའི་སྐོར་ཞིག་སྤེལ་འདུག་ལ།དེ་བཞིན་བརྒྱུད་ལམ་འདྲ་མིན་ནས་ས་སྐྱོང་རིན་པོ་ཆེ་ལ་མཚན་སྨད་སྐུར་འདེབས་མི་ཉུང་བ་བྱུང་བཞིན་འདུག་ན།འབྲེལ་ཡོད་ཁག་དང་གཟུར་གནས་མང་དག་ཅིག་བློ་འཚབ་དང་དོགས་པ།ཁོང་ཁྲོ་དང་བློ་ཕམ་སྣ་ཚོགས་ཀྱིས་ཚོར་བ་ཤུགས་ཆེན་མྱོང་བཞིན་པ་གོར་མ་ཆགསྤྱིར་གནས་ཚུལ་བཟང་ངན་ཅི་ཞིག་སྤེལ་རུང་གསར་འགོད་ཀྱིས་རང་དབང་ཡིན་ཀྱང་།མ་ཉེས་ཁ་ཡོག་གི་གནས་ཚུལ་གང་ཞིག་གསལ་ཁ་དེ་ཙམ་མེད་པ་མ་ཟད།རྒྱ་ཆེའི་ཀློག་པ་པོ་རྣམས་ཀྱིས་ཚུལ་མིན་འཁྲིག་སྤྱོད་ཀྱི་ཉེས་འཛུགས་དེ་བཞིན་བླ་ཆེན་དེའི་ངོས་ལེན་གྱིས་དགོངས་སེལ་ཞུས་འདུག་པར་གོ་བར་གྱུར་ན།བསྟན་པ་སྤྱི་དང་བྱེ་བྲག་ས་སྐྱོང་བླ་བྲང་ལ་རྨ་འབྱིན་དང་ཉམས་ཉེས་ལ་མ་བཟོད་པར་དག་ཐེར་དང་གསལ་བཤད་འདི་ལྟར་བྱ་དགོས་བྱུང༌།བང་ཆེན་ལས་ཟླ་༦ཚེས་༢༨ཉིན་བརྒྱུད་ལམ་ཁག་གཅིག་ཏུ་གནས་ཚུལ་སྤེལ་གསལ།ཉིན་དེར་ནང་པའི་ཉི་འོག་ལས་འཆར་ཞེས་པས་ས་སྐྱོང་མི་ཕམ་རིན་པོ་ཆེའི་ཚུལ་མིན་འཁྲིག་སྤྱོད་ཐོག་ལ་ཞིབ་འཇུག་སྙན་ཐོ་གཉིས་པ་ཞིག་བཏོན་ཡོད་འདུག་པ་དང༌།དེའི་ནང་མིང་འདོན་བྱེད་འདོད་མེད་པའི་བུད་མེད་གསུམ་གྱིས་ཤམ་བྷ་ལའི་ཆོས་ཚོགས་ཀྱི་འགོ་འཛིན་ས་སྐྱོང་མི་ཕམ་རིན་པོ་ཆེས་ཁོང་ཚོར་གནས་སྟངས་དང་དུས་ཚོད་མི་འདྲ་བའི་ནང་ཚུལ་མིན་འཁྲིག་སྤྱོད་དང་རེག་ཐུག་བྱས་པས་ཉེས་འཛུགས་བྱས་ཡོད་འདུགཟླ་༢ནང་དུ་ནང་པའི་ཉི་འོག་ལས་འཆར་ཞེས་པའི་ཚོགས་པ་དེས་ཤམ་བྷ་ལའི་ཆོས་ཚོགས་ནང་ཚུལ་མིན་འཁྲིག་སྤྱོད་ཀྱི་གནད་དོན་ཐད་ཞིབ་འཇུག་སྙན་ཐོ་དང་པོ་དེ་བཏོན་ཡོད་འདུགསྙན་ཐོ་དེའི་ཐོག་ལས་ཀ་བྱེད་མཁན་ཚོགས་པ་དེས་ཤམ་བྷ་ལའི་ཆོས་ཚོགས་ཀྱི་མཐོ་རིམ་ལས་བྱེད་དང་འབྲེལ་བ་བྱས་ཏེ་གྲུབ་དོན་མཁོ་སྤྲོད་བྱེད་སྐབས།ཁོང་ཚོས་ཡ་ལན་གང་ཡང་བྱས་མི་འདུག་པ་དང་།དེའི་རྗེས་ཟླ་༦ཚེས་༢༥ཉིན་ས་སྐྱོང་མི་ཕམ་རིན་པོ་ཆེས་གསལ་བསྒྲགས་ཤིག་སྤེལ་ཏེ།འདས་པའི་ནང་ཕྲན་དང་ཤམ་བྷ་ལའི་ཆོས་ཚོགས་ཀྱི་ཚོགས་མི་བུད་མེད་བར་ལུས་འབྲེལ་བྱས་པའི་དུས་སྐབས་བྱུང་ཡོད་པ་དང༌།ཉེ་བའི་ཆར་བུད་མེད་དེ་དག་གི་ཁྲོད་ནས་ཁག་གཅིག་གིས་འབྲེལ་བ་དེ་དག་གིས་རྐྱེན་པས་གནོད་འཚེ་ཕོག་པའི་ཉམས་མྱོང་ཕྱིར་བསྒྲགས་བྱས་ཡོད་འདུག་པས་ངས་ཡོངས་བསྒྲགས་སུ་དགོངས་སེལ་ཞུ་ཡིས་ཡོད།ཅེསའཁོད་ཡོད།